27/01/2012 | Administración LocalMunicipal
Ferrol
Notificación

De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado da Área de Medio Ambiente, Urbanismo, Servizos e Seguridade deste Concello por delegación da alcaldía de 13/06/2011 (BOP 29/06/2011), con data de hoxe, aprobou, elevándoa a resolución, unha proposta da xefatura do Negociado de Licenzas, que literalmente transcrita di así: “Manuel Crespo Nieto, con data 04/10/2010, solicitou o cambio de titularidade da licenza de apertura de café-bar na rúa Rochel, 20-baixo. Con data 15/10/2010 requiríuselle para que achegase copia de alta no imposto de actividades económicas ou no seu defecto declaración censal así como certificado expedido por EMAFESA onde se faga constar que o local esta dado de alta na auga para a actividade a desenvolver e dábaselle un prazo de dez días hábiles. Tras varios intentos de notificación do devandito requirimento, a Policía Municipal, con data de 07/02/2011, informa que a actividade non está aberta ao público. Conforme o disposto no artigo 87 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, producirá a terminación do procedemento a imposibilidade material de continualo por causa sobrevidas. A resolución que se dite deberá ser motivada en todo caso. Segundo isto, propóñolle a adopción das seguinte resolución: Primeiro. –Arquivar a solicitude de cambio de titularidade de café-bar na rúa Rochel, núm.20-baixo, promovida por Manuel Crespo Nieto.” Contra a resolución, que é definitiva en vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita xurisdición. Se opta por interpoñer RECURSO DE REPOSICION previo ao contencioso-administrativo, deberá facelo ante o órgano municipal do que dimana o presente acto no prazo dun MES, contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/92, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/99, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro. Ferrol, 27/10/2011.” Ferrol, 10 de xaneiro de 2011. O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía do 13/06/2011 (BOP 29/06/2011) Guillermo Evia Pérez